Неяк сказалі яму з Мірусяю пра тое — засмяяўся толькі. Маўляў, скажаце, бабулі, дзе тыя грэкі, а дзе мы? Перастарэкнуўся яшчэ, шчанюк: маўляў, тэлевізара, няйначай, пра тое, як грэкі мітынгуюць, наглядзеліся? А ў іх жа, у грэкаў тых, пенсія не тое, што ваша, — самая высокая ў Еўропе. На табе — самая высокая! Збрахаў, вядома: ці ж будуць людзі ад дабра дабра шукаць… Прывяпа нейкага ні з таго ні з сяго да размовы прыплёў. Прыплесці прыплёў, а хто такі той Прывяп — толкам, колькі ні прасілі, не сказаў. Адно пацвеліўся: маўляў, дзеці вы ягоныя ўсе, то як не сорамна вам бацькі свайго не ведаць?